b'\n_START_ARTICLE_\nLinus (luna)\n_START_SECTION_\nOdkritje\n_START_PARAGRAPH_\nNa Observatoriju Keck sta ga odkrila 29. avgusta 2001 astronoma Jean-Luc Margot in Michael E. Brown. Druga skupina ga je opazila s pomo\xc4\x8djo Kanadsko-francosko-havajskega teleskopa 2. septembra 2001 (oba teleskopa se nahajata na Mauna Kei). Luna je dobila za\xc4\x8dasno oznako S/2001 (22) 1. Ime so ji dodelili 8. avgusta 2003. Ime je dobila po Linusu, ki je bil sin muze Kaliope in odkritelj melodije in ritma v gr\xc5\xa1ki mitologiji.\n_START_SECTION_\nLastnosti\n_START_PARAGRAPH_\nAsteroid Linus ima premer 38 \xc2\xb1 6km. Linus obkro\xc5\xbea asteroid Kaliopo na oodaljenosti okoli 1065 km, kar je 12 Kaliopinih polmerov. Za asteroid je Linus precej velik, v glavnem asteroidnem pasu je samo ena asteroidna luna ve\xc4\x8dja, to je luna, ki obkro\xc5\xbea Antiopo. V\xc4\x8dasih se sistem Antiope smatra kot dvojni asteroid. Linusova tirica ka\xc5\xbee precej hitro precesijo, saj obrat naredi v nekaj letih. To je tudi posledica Kaliopine nepravilne oblike. Svetlost Linusa se precej spreminja, kar je tudi posledica podolgovate oblike. Linus je verjetno nastal kot izvr\xc5\xbeeni material ob trku neznanega telesa s Kaliopo.'